stanford-oval/wikipedia huggingface dataset:
Olavi Seeve
Toinen maailmansota

Talvisodan sytyttyä Seeve toimi aluksi Ilmavoimien esikunnan toimistopäällikkönä. Sodan loppuvaiheessa hän toimi tiedustelulentäjänä Karjalankannaksella Suur-Merijoelta toimineessa Lentolaivue 12:ssa, jossa hän oli lentueenpäällikkö.
Olavi Seeve ylennettiin majuriksi hieman ennen jatkosodan alkua. Jatkosodassa Seeve toimi Ilmavoimien esikunnassa ja II armeijakunnan esikunnassa sen ilmakomentajana 1941. Hän oli Lentolaivue 30:n komentajana Suulajärven tukikohdassa Suomen Neuvostoliitolta valtaaman Karjalankannaksen osassa Leningradin alueella 1942 ja Lentolaivue 16:n komentajana Hirvaksessa ja Solomannissa Aunuksenkannaksella, Suomen miehittämässä osassa Neuvostoliiton Karjalaa 1943. Seeve opiskeli Suomen kanssasotijan Saksan ilma-aseen sota-akatemiassa Berliinissä 1943, minkä jälkeen hän toimi Ilmavoimien esikunnan operatiivisen toimiston päällikkönä sodan loppuun saakka.
Lapin sodan lopulla 1945 ilmavoimat muunsi Akseli Gallen-Kallelan suunnitteleman Suomen lentomerkin Olavi Seeven piirtämään muotoon: toisen maailmansodan myötä ensisijaisesti kansallissosialismiin ja sen rikoksiin yhdistettävä musta hakaristi korvattiin kultaisella kotkalla (malli sotilaslentäjän virkapäähineestä), ja lisäksi merkkiin lisättiin vaakasiivet.
Ilmavoimien ylimpään johtoon

Vuonna 1946-47 Olavi Seeve suoritti Sotakorkeakoulun ja hänet ylennettiin everstiluutnantiksi. Hän opetti Sotakorkeakoulussa ilmasotataktiikkaa 1947–1951. Sen jälkeen hän toimi sotilasasiamiehenä Suomen Britannian-lähetystössä vuosina 1951–1954.
Vuonna 1954 Seeve ylennettiin everstiksi ja hän palasi Suomeen. Hän toimi Ilmasotakoulun johtajana vuoteen 1956. Sen jälkeen hänestä tuli ilmavoimien esikuntapäällikkö. Tässä tehtävässä hän oli muun muassa päättämässä brittiläisten Folland Gnat -hävittäjien ostosta. Kyseinen ”liivintaskuhävittäjä” oli ketterä, mutta selvästi huonompi kuin Naton tai Varsovan liiton maiden hävittäjälentokoneet. Sen asevarustelu tehtiin koneen käyttöönoton jälkeen. Päätöskriteeri oli ilmeisesti koneen länsimaisuus.
Olavi Seeven ehdotuksen pohjalta heraldikko Olof Eriksson suunnitteli viisi ensimmäistä Suomen ilmavoimien joukko-osastolippua 1957.
Vuonna 1958 kesällä Seeve nimitettiin ilmavoimien virkaatekeväksi komentajaksi ja ylennettiin kenraalimajuriksi. Hän toimi ilmavoimien komentajana 6. joulukuuta 1958 – 12. syyskuuta 1964, minkä jälkeen hän siirtyi reserviin täysin palvelleena. Seeven komentajakaudella ilmavoimat hankki muun muassa MiG-21-hävittäjiä, joka oli Ilmavoimien ensimmäinen taistelukelpoinen hävittäjälentokone sitten Messerschmitt Bf 109:n aikojen (1944). Uudistuksen moottorina toimi pääasiassa Neuvostoliitto 1950-luvun lopun varustelukilvan motivoimana.
Suomen lentomerkki ohjaajalle (Olavi Seeve)
Once More with Feeling: Singles 1996–2004

| Once More with Feeling: Singles 1996–2004 Placebo |
| --- | --- | --- |

Kokoelmalevyn tiedot
 Äänitetty : 1994–2004
 Julkaistu: 30. marraskuuta 2004
 Tyylilaji: alternative rock
 Kesto: 67.23
 Levy-yhtiö: Astralwerks, Hut Records
Placebon muut julkaisut
| Sleeping with Ghosts 2003 | Once More with Feeling: Singles 1996–2004 2004 | Meds 2006 |
Singlet albumilta Once More with Feeling: Singles 1996–2004
 ”Twenty Years” Julkaistu: 2004
Once More with Feeling: Singles 1996–2004 on rock-yhtye Placebon vuonna 2004 ilmestynyt kokoelmalevy, joka sisältää kaikki singlet ja kaksi uutta kappaletta.
Kappaleet

36 Degrees – 3.07  (1996)
Teenage Angst – 2.40  (1996)
Nancy Boy (Radio Edit) – 3.19  (1997)
Bruise Pristine – 3.36  (1997)
Pure Morning (Radio Edit) – 3.59  (1998)
You Don't Care About Us – 4.01  (1998)
Every You Every Me (Single Mix) – 3.34  (1999)
Without You I'm Nothing (Single Mix) – 4.14 (feat. David Bowie) (1999)
Taste in Men (Radio Edit) – 3.59  (2000)
Slave to the Wage (Radio Edit) – 3.46  (2000)
Special K – 3.50  (2000)
Black-Eyed – 3.44  (2001)
The Bitter End – 3.11  (2003)
This Picture – 3.35  (2003)
Special Needs (Edit) – 3.29  (2003)
English Summer Rain (Single Version) – 3.10  (2003)
Protège Moi – 3.14  (2004)
I Do – 2.27  (2004)
Twenty Years – 4.19  (2003)
Tampereen sosiaali- ja terveysalan opisto

Tampereen sosiaali- ja terveysalan opisto (TASTO) on Tampereen Pyynikinrinteellä sijaitseva toisen asteen oppilaitos, joka kouluttaa lähihoitajia. Se on yksityinen oppilaitos, jonka koulutuksen järjestäjänä toimii Mannerheimin Lastensuojeluliiton Tampereen sosiaali- ja terveysalan opiston säätiö. Oppilaitoksen toiminta alkoi, kun Mannerheimin lastensuojeluliitto perusti Tampereen Kodinhoitajaopiston vuonna 1965. Sittemmin nimike vaihtui Tampereen sosiaalialan oppilaitokseksi. 1. tammikuuta 2001 alkaen oppilaitos on ollut Tampereen sosiaali- ja terveysalan opiston nimellä. Tampereen sosiaali- ja terveysalan opisto tarjoaa lähihoitajan koulutusta erikseen sekä nuorille että aikuisille. Lisäksi aikuisille tarjotaan alan ammatti- ja erityisammattitutkintoja sekä ammatillista lisä- ja täydennyskoulutusta. Myös maahanmuuttajille järjestetään ammatilliseen koulutukseen valmistavaa koulutusta. Opistossa on vakinaista henkilöstöä yhteensä n. 90; opettajia 74 ja opetuksen ja hallinnon palveluita toteuttavaa muuta henkilöstöä, on 16. Opiston hallinnosta vastaa Mannerheimin Lastensuojeluliiton Tampereen sosiaali- ja terveysalan opiston säätiön hallitus/johtokunta. Oppilaitos liittyi 1.1.2007 aloittavaan Pirkanmaan koulutuskonsernikuntayhtymään, joka on 1.1.2013 lähtien
ollut Tampereen seudun ammattiopisto Tredu.
Aikuisten tutkinnot TASTO:ssa

Ammattitutkinnot
koululaisten aamu- ja iltapäivätoiminnan ohjaaja
koulunkäyntiavustaja
perhepäivähoitaja
päihdetyö
Erityisammattitutkinnot
koulunkäyntiavustaja
psykiatrinen hoito
vanhustyö
Aiheesta muualla

TASTO intranet (Arkistoitu – Internet Archive)
Oksyrhynkhos

| Oksyrhynkhos> Ὀξύρυγχος 𓉐𓏤𓅖𓐥𓊖 |
| --- | --- |
 Oksyrhynkhoksen raunioita.
Sijainti
 Oksyrhynkhos
Koordinaatit:  28°32′33″N, 30°39′06″E
Valtio:  Egypti
Paikkakunta:  El-Bahnasa (Al-Bahnasa), Al-Minya
Historia
Tyyppi:  kaupunki
Kulttuuri:  antiikki
Valtakunta:  muinaisen Egyptin dynastiat Ptolemaiosten valtakunta Rooman valtakunta Bysantin valtakunta
Alue:  Oksyrhynkhites, Heptanomis, Egypti
Aiheesta muualla
  Oksyrhynkhos Commonsissa 
Infobox OKNimi-testi OK: 
Oksyrhynkhos (m.kreik. Ὀξύρυγχος, Oksyrhynkhos tai Oksyrynkhos, myös Ὀξύῤῥυγχος, Oksyrrhynkhos; lat. Oxyrhynchus, Oxyrinchum) eli Per-Medjed (egypt. 𓉐𓏤𓅖𓐥𓊖, Pr-mḏd; kopt. Ⲡⲉⲙϫⲉ, Ⲡⲙϫⲏ, Pemje) oli kaupunki muinaisessa Egyptissä. Se sijaitsi Keski-Egyptissä eli Heptanomiissa ja kuului Oksyrhynkhiteen nomokseen, jonka pääkaupunki se oli.
Kaupunki tunnetaan erityisesti Oksyrhynkhoksen papyruksista, valtavasta kokoelmasta papyrukselle kirjoitettuja tekstejä Egyptin kreikkalaisen ja roomalaisen kauden ajalta. Papyrukset sisältävät paljon myös aiemmin tuntemattomia kirjoituksia, ja kokoelmaa voidaan pitää yhtenä kaikkien aikojen merkittävimmistä arkeologisista tekstilöydöistä. Kaupungin aluetta on tutkittu taukoamatta 1900-luvun alusta lähtien.
Maantiede

Oksyrhynkhoksen kaupunki sijaitsi Niilin pääjuoksun länsipuolella, Niilin haaran Bahr Yussefin eli Joosefin kanavan varrella suunnilleen Hermopoliin ja Krokodeilopoliin eli Arsinoen puolessa välissä, noin 197 kilometriä etelään nykyisestä Kairosta. Nykyisin paikka tunnetaan nimellä al-Bahnasa (arab. البهنسة‎) tai egyptiläisittäin el-Bahnasa. Oksyrhynkhos oli Ylä-Egyptin 19. nomoksen eli Uabin nomoksen, kreikkalaisittain Oksyrhynkhiteen nomoksen, pääkaupunki.
Historia

Oksyrhynkhos oli olemassa egyptiläisellä nimellään jo Egyptin faaraodynastioiden aikana. Siitä tuli merkittävä kuitenkin vasta hellenistisellä kaudella eli Ptolemaiosten aikana. Kaupunki perustettiin silloin uudelleen kreikkalaisena kaupunkina, jolle annettiin nimi Oksyrhynkhon Polis (”Terävänokkakalan kaupunki”).
Kaupungin pääkultti oli omistettu Setille inkarnoituneena terävänokkaiseksi Medjed-kalaksi, josta kreikkalaiset johtivat kaupungin kreikankielisen nimen. Kyseessä on kalalaji, jonka edustaja egyptiläisessä mytologiassa söi Osiriksen peniksen. Laji on tulkittu sammeksi (Accipenser sturio). Kaupungin asukkaasta käytettiin etnonyymiä Oksyrhynkhitēs/Oksyrynkhitēs (Ὀξυρυγχίτης).
Hellenistisellä kaudella Oksyrhynkhos oli menestyvä alueensa pääkaupunki ja koko Egyptin kolmanneksi suurin kaupunki. Kaupunki kukoisti edelleen roomalaisella ja koptilaisella kaudella. Kaupungin nimellä lyötiin rahaa Hadrianuksen ja Antoninus Piuksen aikana.
Kristillisellä koptilaisella kaudella Oksyrhynkhoksesta tuli paitsi piispanistuin myös munkkilaisuuden keskus, ja se tuli kuuluisaksi lukuisista kirkoistaan ja luostareistaan. Ajan kuluessa kaupungin merkitys kuitenkin väheni. Kun arabit valloittivat Egyptin vuonna 641, kaupungille elintärkeä kanava tuhoutui, ja kaupunki hylättiin.
Yli tuhannen vuoden aikana kaupungin asukkaat heittivät jätteensä muutamalle kaatopaikalle kaupungin ulkopuolella sijainneelle hiekka-aavikolle. Koska kaupunki sijaitsi kanavan eikä Niilin pääjuoksun varrella, alue ei koskaan jäänyt tulvaveden alle, niin kuin muu osa joen rannasta. Tämän vuoksi kaatopaikka ei koskaan jäänyt veden alle. Alueella ei myöskään sada käytännössä juuri koskaan, joten kaatopaikka ainoastaan peittyi hiekkaan ja unohdettiin toisen tuhannen vuoden ajaksi.
Oksyrhynkhoksen kaatopaikoille päätyi valtavat määrät papyrusta, koska kreikkalaista ja roomalaista Egyptiä hallittiin hyvin byrokraattisesti ja koska kaupunki toimi oman nomoksensa pääkaupunkina. Kaatopaikoille päätyi tilipapereita ja laskuja, veropapereita, väestönlaskentatietoja ja kuitteja, sekä hallinnollista, sotilaallista, taloudellista ja poliittista materiaalia ja uskonnollisia kirjoituksia — käytännössä kaikkea, mitä hallintotoimistoista siivottiin ja heitettiin pois. Myös yksityiset ihmiset käyttivät samoja kaatopaikkoja. Koska papyrus oli kallista, sitä kuitenkin myös käytettiin usein uudelleen — yhden papyruksen toisella puolella saattoi olla maanviljelyyn liittyviä asioita ja toisella puolella opiskelijan muistiinpanoja Homeroksen teoksista. Oksyrhynkhoksen papyrukset sisälsivät siten täydellisen arkiston kaupungin elämästä, sekä niistä sivilisaatioista ja valtakunnista, joiden osana se kulloinkin oli.
Historia > Kaivaukset

Egypti päätyi vuonna 1882 brittiläisen vallan alle, vaikka säilyikin edelleen nimellisesti osana Osmanien valtakuntaa. Brittiarkeologit aloittivat järjestelmälliset arkeologiset tutkimukset maassa. Koska Oksyrhynkhos ei ollut yhtä merkittävä kuin muut paikat, se jäi syrjään vuoteen 1896 saakka. Tällöin Bernard P. Grenfell ja Arthur S. Hunt Oxfordin yliopistosta aloittivat kaivaukset siellä. Aluksi he pitivät kaatopaikan sisältöä vain merkityksettömänä jätteenä, mutta he huomasivat pian, että se suorastaan pursusi papyruksia.
Klassisesti koulutetut Grenfell ja Hunt ymmärsivät, että paikka saattaisi sisältää klassisen kreikkalaisen kirjallisuuden kadonneita mestariteoksia, kuten kadonneita näytelmiä, historiateoksia ja filosofisia teoksia. He tiesivät, että Aristoteleen koulukunnan teos Ateenan valtiomuoto oli löydetty egyptiläisestä papyruksesta vuonna 1890. Toivo samankaltaisista löydöistä innosti heitä, ja on innostanut heidän seuraajiaan yli sadan vuoden ajan. Grenfell ja Hunt löysivät jo ensimmäisen vuoden aikana useita Sofokleen kadonneita näytelmiä, kuten näytelmän nimeltä Vainukoirat (Ikhneutai), sekä useita muita kirjoja ja niiden osia, muun muassa tekstin joka osoittautui ennen tuntemattomaksi evankeliumiksi, Tuomaan evankeliumiksi. Nämä löydöt saivat aikaan myös julkisuuden kiinnostuksen.
Grenfell ja Hunt omistivat koko loppuelämänsä Oksyrhynkhoksen kaivauksille ensimmäistä maailmansotaa lukuun ottamatta. Vuonna 1898 he julkaisivat ensimmäisen painoksen löydöistään. Grenfellin ja Huntin kaivaukset jatkuivat vuoteen 1907. He työskentelivät läheisesti yhdessä vuoteen 1920 saakka, jolloin Grenfell kuoli. Hunt jatkoi omaan kuolemaansa 1934 saakka. 1900-luvun lopulta lähtien Oksyrhynkhoksen kaivaukset ovat tapahtuneet Oxfordin yliopiston professori Peter J. Parsonsin alaisuudessa.
Rakennukset ja löydökset

Oksyrhynkhoksessa oli kirjallisten lähteiden perusteella Medjed-kalalle omistettu temppeli. Koptilaisella kaudella kaupungissa oli ainakin 12 kirkkoa ja suuri määrä luostareita. Kaupungin löydöksiin lukeutuvat myös muun muassa roomalaisen teatterin rauniot.
Varsinaisen Oksyrhynkhoksen kaupungin alueella ei ole suoritettu arkeologisia kaivauksia, sillä sen päällä sijaitsee nykyaikainen kaupunki. On kuitenkin oletettu, että kaupungissa oli lukuisia julkisia rakennuksia, mukaan lukien teatteri 11 000:lle katsojalle, ravirata, neljä julkista kylpylää, voimistelusali, sekä kaksi pientä satamaa kanavan varrella. Kaupungissa sijaitsi todennäköisesti myös sotilaallisia rakennuksia, kuten parakkeja, sillä kaupungissa sijaitsi varuskunta sekä roomalaisella että bysanttilaisella kaudella. Kaupungissa sijaitsi myös Serapiksen, Zeus-Amonin, Hera-Isiksen ja Osiriksen temppelit. Siellä oli myös kreikkalaiset temppelit Demeterille, Dionysokselle, Hermeelle ja Apollonille sekä roomalaiset temppelit Juppiterille ja Marsille.
Rakennukset ja löydökset > Oksyrhynkhoksen papyrukset

Oksyrhynkhoksen tunnetuin löytö ovat sen papyrukset, joista pääosa on kreikankielisiä ja peräisin roomalaiselta kaudelta. Osa niistä on kuvitettuja. Papyrusten joukosta on löydetty tärkeitä Raamatun tekstien katkelmia ja muita varhaiskristillisiä tekstejä sekä kreikkalaisten kirjailijoiden, kuten Homeroksen, Bakkhylideen, Pindaroksen, Aristoteleen ja Kallimakhoksen tekstejä.
Alkuperäiset toiveet siitä, että papyrusten joukosta löytyisi suuria määriä kadonneita klassikkoteoksia, eivät ole täysin täyttyneet. Oksyrhynkhos oli melko tavallinen kaupunki, eikä mikään erityinen kulttuurin ja opiskelun keskus, ja vain asukkaiden vähemmistö oli kiinnostunut kaunokirjallisuudesta ja filosofiasta. Toisekseen klassikkojen kopiot olivat tuohon aikaan harvinaisia ja kalliita, eivätkä ne päätyneet kaatopaikalle yhtä helposti. Tämän johdosta kirjalliset löydökset ovat tähän saakka olleet papyrusmäärään verrattuna suhteellisen vaatimattomia. Suurin osa tehdyistä kaunokirjallisista löydöistä on ollut kopioita jo ennestään tunnetuista töistä, kuten Homeroksesta, johon koko helleeninen koulutus perustui.
Lisäksi tuhansista Oksyrhynkhoksen papyruksista ylipäätään vain noin 10 prosenttia oli kirjallisuutta. Muu osa koostui jo mainituista hallinnollisista dokumenteista. Tutkijat ovat kuitenkin löytäneet tarpeeksi mielenkiintoisia teoksia, jotta mielenkiinto on säilynyt yllä.
Vaikka alkuperäiset toiveet kadonneiden teosten löytämisestä eivät vielä ole täysin toteutuneet, alueelta on löydetty useita merkittäviä tekstejä. Näihin sisältyy muun muassa:
Alkmanin, Ibykoksen ja Korinnan teosten laajempia osia
Eukleideen Alkeiden sisältämien piirrosten laajin tunnettu versio
Euripideen katkelmia, mm. tragedioista Hypsipyle ja Ino
Hellenika Oksyrhynkhia, mahdollisesti Eforoksen tai Kratippoksen historiateos
Menandroksen komedioiden katkelmia, mm. Imartelija (Kolaks), Kaksinkertainen petos (Dis eksapaton), Karthagolainen (Karkhēdonios), Leukaksen nainen (Leukadia), Maanviljelijä (Geōrgos), Perinthoksen nainen (Perinthia), Tikari (Enkheiridion) ja Vihattu (Misūmenos)
Pindaroksen runoja
Sapfon ja Alkaioksen katkelmia
Satyroksen Euripideen elämästä kertova teos
Sofokleen katkelmia, mm. näytelmistä Vainukoirat (Ikhneutai) ja Tereus
Liviuksen kadonneiden teosten lyhennelmä, kokoelman merkittävin latinankielinen löytö
Kristillisistä löydöistä merkittävin on ollut joukko Tuomaan evankeliumin katkelmia, jotka ovat peräisin toiselta tai kolmannelta vuosisadalta, mutta saattavat säilyttää suullista perimätietoa jopa ensimmäisen vuosisadan puolesta välistä. Muita kristillisiä teoksia ovat apokryfisiin kirjoihin luettavissa olevat Barukin ilmestys, Heprealaisten evankeliumi ja Hermaan paimen, sekä yksi Irenaeuksen teos. Sen lisäksi on löydetty kristillisiä hymnejä, rukouksia ja kirjeitä.
Aiheesta muualla

Kuvia tai muita tiedostoja aiheesta Oksyrhynkhos Wikimedia Commonsissa
Pronssisia Medjed-kaloja.
Leijonapatsas Oksyrhynkhoksesta, 100–300-luku jaa.
Oksyrhynkhoksen kansalaisen patsas, 300–200-luku eaa.
Oksyrhynkhoksesta löydetty papyrus. Reiät ovat toukkien syömiä.
Opetusmenetelmä

Opetusmenetelmä on opetuksen toteuttamis- tai työtapa ja sen tulisi edistää oppijan oppimista. Opettaja organisoi opetusta sekä aktivoi ja motivoi oppijoita opetusmenetelmien valinnallaan. Opetusmenetelmien onnistunut käyttö riippuu mm. kurssin tavoitteista, opettajan opetustaidoista ja opetustyylistä.
Taitava opettaja hallitsee useita opetusmenetelmiä, valitsee niistä tarkoituksenmukaiset ja käyttää niitä vaihtelevasti erilaisissa opetustilanteissa. Monipuolinen opetusmenetelmien käyttö edistää oppijoiden oppimisprosessia, koska eri menetelmät toimivat parhaiten eri oppimistyylien kanssa ja lisäävät vuorovaikutusta opettajan ja oppijoiden välillä.
Opetusmenetelmän valintaan vaikuttavat ainakin seuraavat tekijät:
Opiskelijoiden taso, tottumukset ja motivaatio.
Opettajan valmiudet, kokeiluhalu ja kokemus erilaisista opetusmenetelmistä.
Opetettava aihe, kurssin sisältö ja tavoitteet.
Eri opetusmenetelmien vaatimukset esim. opetustilat, ryhmän koko ja aika.
Opetusmenetelmien vaihtelevuus ja tarkoituksenmukaisuus.
Teuvo Pulkkinen

Teuvo Pulkkinen (19. toukokuuta 1920 Juva – 19. kesäkuuta 1968 Kuopio) oli suomalainen näyttelijä ja näytelmäkirjailija.
Pulkkisen vanhemmat olivat piirityönjohtaja Juho Pulkkinen ja Iida Laamanen. Hän kävi keskikoulun ja konttoriopiston.
Pulkkinen asui Kuopiossa vuodesta 1944 alkaen.
Näytelmiä

Sotamarssi.  1968–1969
Teenage Dream (Katy Perryn kappale)

| ”Teenage Dream” Katy Perry |
| --- | --- | --- |

Singlen tiedot
 Albumilta: Teenage Dream
 Äänitetty : 2010
 Julkaistu: 23. heinäkuuta 2010
 Formaatti: Digitaalinen lataus, CD-single
 Tuottaja(t): Max Martin, Dr. Luke, Benny Blanco
 Tyylilaji: Pop
 Kesto: 03.48
 Levy-yhtiö: Capitol
Katy Perryn muut singlet
| ”California Gurls” 2010 | ”Teenage Dream” 2010 | ”Firework” 2010 |
”Teenage Dream” on kappale yhdysvaltalaisen laulaja Katy Perryn vuonna 2010 ilmestyneeltä samannimiseltä albumilta. Kappale julkaistiin singlenä 23. heinäkuuta 2010 ja siitä on tehty myös musiikkivideo.
OG Anunoby

| OG Anunoby |
| --- | --- |
 Anunoby vuonna 2018.
Henkilötiedot
Koko nimi:  Ogogua ”OG” Anunoby
Syntynyt: 17. heinäkuuta 1997 (ikä 27) Lontoo, Yhdistynyt kuningaskunta
Kansalaisuus:   Yhdistynyt kuningaskunta
Koripalloilija
Pelipaikka:  Pieni laitahyökkääjä
Pituus:  203 cm
Paino:  105 kg
NBA-varaus:  23. varaus 2017 (Toronto Raptors)
Pelaajaura
Yliopistojoukkueet
2015–2017:  Indiana (Bloomington)
Seurajoukkueet
2017–:  Toronto Raptors
Ogogua ”OG” Anunoby (s. 17. heinäkuuta 1997 Lontoo) on brittiläinen koripalloilija, pelipaikaltaan pieni laitahyökkääjä. Hän on pelannut NBA:ssa vuodesta 2016 lähtien. Vuonna 2019 hän voitti Toronto Raptorsissa NBA:n mestaruuden.
Elämä ja ura

Anunoby pelasi yliopistokoripalloa Indianan (Bloomington) joukkueessa vuosina 2015–2017. Toronto Raptors varasi hänet NBA:han 23. vuorolla vuoden 2017 varaustilaisuudessa. Keväällä 2019 Raptors eteni historiansa ensimmäisen kerran NBA:n loppuotteluihin hallinnutta mestaria Golden State Warriorsia vastaan ja voitti ottelusarjan 4–2-voitoin.
Aiheesta muualla

Kuvia tai muita tiedostoja aiheesta OG Anunoby Wikimedia Commonsissa
Profiili NBA (englanniksi)
Toronto Raptors – NBA:n mestari 2019
1 Patrick McCaw ·
2 Kawhi Leonard ·
3 OG Anunoby ·
7 Kyle Lowry ·
8 Jordan Loyd ·
9 Serge Ibaka ·
13 Malcolm Miller ·
14 Danny Green ·
15 Eric Moreland ·
17 Jeremy Lin ·

20 Jodie Meeks ·
23 Fred VanVleet ·
24 Norman Powell ·
25 Chris Boucher ·
33 Marc Gasol ·
43 Pascal Siakam

Päävalmentaja Nick Nurse 

Apuvalmentajat Nate Bjorkgren · Adrian Griffin · Phil Handy · Eric Khoury · Alex McKechnie · Patrick Mutombo · Jim Sann · Sergio Scariolo
Särkänlampi (Virrat)

| Särkänlampi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°13′11″N, 24°10′22″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vehkajärven valuma-alue (35.49)
Laskujoki:  ei laskuojaa 
Järvinumero:  35.493.1.003
Mittaustietoja
Pinnankorkeus:  130 m  
Rantaviiva:  0,886 km  
Pinta-ala:  3,886 ha  
Saaria:  ei saaria 
 fiSärkänlampi 
Särkänlampi  on Pirkanmaalla Virroilla Ylä-Kolkin kylän lähellä sijaitseva lampi.
Maantietoa

Lammen pinta-ala on 3,9 hehtaaria, se on 350 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 900 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Vehkajärven valuma-alueella (35.49), jonka Parannesjoen valuma-alueeseen (35.493) se kuuluu. Lammen vedenpinnan korkeus on 130 metriä mpy.
Tanzan Ishibashi

| Tanzan Ishibashi |
| --- | --- |
 Tanzan Ishibashi vuonna 1953.
Japanin pääministeri
 23. joulukuuta 1956 – 31. tammikuuta 1957  
Monarkki:  Hirohito
Edeltäjä:  Ichirō Hatoyama
Seuraaja:  Nobusuke Kishi
Henkilötiedot
Syntynyt: 25. syyskuuta 1884 Tokio, Japani
Kuollut: 25. huhtikuuta 1973 (88 vuotta) Tokio, Japani
Tiedot
Puolue:  Japanin liberaalidemokraattinen puolue
 Nimikirjoitus
Tanzan Ishibashi (25. syyskuuta 1884 Tokio – 25. huhtikuuta 1973 Tokio) oli japanilainen toimittaja, talousasiantuntija ja poliitikko, joka toimi Japanin pääministerinä talvella 1956–1957.
Ishibashin isä oli Nichiren-buddhalainen munkki ja Kuon-ji-temppelin johtaja. Ishibashi sai sukunimensä äidiltään. Hän valmistui Wasedan yliopiston filosofian laitokselta vuonna 1907 ja ryhtyi lehtimieheksi. Vuodesta 1911 hän oli toimittajana ja myöhemmin päätoimittajana Tōyō keizai shimpō -talouslehdessä. Ishibashi puolusti kirjoituksissaan liberaalia politiikkaa vaihtoehtona Japanin imperialismille. Vuodesta 1934 hän julkaisi englanninkielistä Oriental Economist -talouslehteä ja vuonna 1939 hänestä tuli Toyo Keizai -kustantamon johtaja.
Ishibashi oli valtiovarainministerinä Shigeru Yoshidan hallituksessa vuosina 1946–1947. Hänet valittiin  vuonna 1947 Japanin alahuoneeseen, mutta samana vuonna Yhdysvaltain miehityshallinto kielsi häneltä toimimisen poliittisessa virassa, sillä hän oli ollut toisen maailmansodan aikana Japanin hallituksen neuvonantajana. Kielto oli voimassa vuoteen 1951, jolloin miehityshallinto päättyi. Ishibashi oli vuonna 1956 kauppa- ja teollisuusministerinä Ichirō Hatoyaman hallituksessa. Hänet valittiin samana vuonna Japanin liberaalidemokraattisen puolueen puheenjohtajaksi, ja joulukuussa 1956 hän korvasi Hatoyaman pääministerinä. Hän joutui eroamaan sairauden vuoksi jo helmikuussa 1957.
Pääministerikautensa jälkeen Ishibashi pyrki edistämään Japanin kauppasuhteita Kiinaan ja Neuvostoliittoon, joissa hän myös vieraili. Hän oli vuodesta 1960 Japani–Neuvostoliitto-ystävyysseuran puheenjohtaja. Ystävyystoiminta vähensi hänen kannatustaan liberaalidemokraattisessa puolueessa, ja hän putosi parlamentista vuoden 1963 vaaleissa.
Aiheesta muualla

Kuvia tai muita tiedostoja aiheesta Tanzan Ishibashi Wikimedia Commonsissa
Tarantellasumu

Tarantellasumu
Tarantellasumu (tunnetaan myös nimillä NGC 2070 ja 30 Doradus) on Kultakalan tähdistön suunnalla sijaitseva suuri ja kirkas emissiosumu. Se on osa Suurta Magellanin pilveä. Tarantellasumu sijaitsee noin 170 000 valovuoden päässä Maasta. Se on suurin tunnettu emissiosumu ja halkaisijaltaan yli 1 000 valovuotta. Tarantellasumun massa vastaa noin puolta miljoonaa Auringon massaa.
Tarantellasumu on erittäin kirkas kohde ja suuresta etäisyydestään huolimatta nähtävissä ilman teleskooppia pimeinä öinä. Sen näennäinen kirkkaus on 8.
Tutkimuksen historia

Tarantellasumun löysi Nicolas Louis de Lacaille vuonna 1751. Aluksi se luokiteltiin tähdeksi ja sai nimen 30 Doradus, mutta 5. joulukuuta 1751 Lacaille tunnisti kohteen sumuksi. Nimensä Tarantellasumu sai siitä, että sen kirkkaimmat osat muistuttavat jonkin verran hämähäkin jalkoja.